b'\n_START_ARTICLE_\nAnica in po\xc4\x8ditnice\n_START_SECTION_\nVsebina\n_START_PARAGRAPH_\nAnica Pivnik se svojimi star\xc5\xa1i, sestro Mojco in najbolj\xc5\xa1im prijateljem Jakobom odpravi na morje. Takoj ko prispejo na cilj gre Anica plavat, Jakob pa se ji zaradi predsodkov o svojem telesu no\xc4\x8de pridru\xc5\xbeiti. Anica ga sku\xc5\xa1a neuspe\xc5\xa1no prepri\xc4\x8dati. Kon\xc4\x8dno ga potola\xc5\xbei Ani\xc4\x8dina mama in ga prepri\xc4\x8da da gre v vodo. Tako se z Anico cel dan zabavata v morju. Zaradi potapljanja in predolgega izpostavljanja soncu Jakob zboli, zato mora naslednjih nekaj dni ostati doma. Ker si Anica na pla\xc5\xbei najde nove prijatelje, se Jakob zbli\xc5\xbea z njeno sestro Mojco. Zadnji dan gre Jakob spet lako na pla\xc5\xbeo, kjer cela dru\xc5\xbeina u\xc5\xbeiva zadnji dan po\xc4\x8ditnic, zve\xc4\x8der pa se odpravijo v mesto. Ustavijo se v lunaparku, kjer se lo\xc4\x8dijo in dogovorijo, da se dobijo pri stojnici z baloni. Anica in Jakob se zelo zabavata, ko pa pride \xc4\x8das odhoda, ugotovita, da so stojnico z baloni \xc5\xbee pospravili. Po neuspe\xc5\xa1nem iskanju star\xc5\xa1ev, se odlo\xc4\x8dita da sama poi\xc5\xa1\xc4\x8deta avto, vendar se pri tem izgubita. Pomaga jima mlad par, ki ju odpelje na policijsko postajo, kjer ju \xc5\xbee \xc4\x8daka dru\xc5\xbeina. Ob prihodu domov se vsi, tudi Anica, strinjajo, da so bile to najbolj naporne, a vendar zelo zabavne po\xc4\x8ditnice.\n_START_SECTION_\nPredstavitev literarnih likov\n_START_PARAGRAPH_\nGlavna literarna oseba pravljice je Anica Pivnik, deklica ki je stara sedem let in hodi v drugi razred. Je navihana, odlo\xc4\x8dna, trmasta in zelo izvirna deklica. Za \xc5\xa1estletno deklico ka\xc5\xbee veliko izvirnost, domiselnost in iznajdljivost._NEWLINE_Anica ima sestro Mojco s katero se ne razume najbolje in se pogosto spreta. Znaj\xc4\x8dajsko sta si zelo podobne, pa tudi Mojca je ravno v svojih najstni\xc5\xa1kih letih ko je trmasta in ima vedno prav. Ob koncu knjige Anica in po\xc4\x8ditnice se kon\xc4\x8dno poka\xc5\xbee sestrska ljubezen med njima._NEWLINE_Najbolje se Anica razume s svojim najbolj\xc5\xa1im prijateljem Jakobom, ki je eno leto mlaj\xc5\xa1i od nje in \xc5\xbeivi v isti ulici. Skupaj pre\xc5\xbeivita veliko \xc4\x8dasa, se igrata in dru\xc5\xbeita. Anica v\xc4\x8dasih poka\xc5\xbee svoje ljubosumje, saj je Jakobu velikokrat prizane\xc5\xa1eno ko naredi kak\xc5\xa1no neumnost, ker mu je kot petletnemu de\xc4\x8dku umrla mama in sedaj \xc5\xbeivi z o\xc4\x8detom in babico. Jakob je umirjen de\xc4\x8dek, poln domislic, pameten in potrpe\xc5\xbeljiv. V\xc4\x8dasih ni prepri\xc4\x8dan vase, je nezaupljiv do drugih ljudi in nekoliko srame\xc5\xbeljiv.\n_START_SECTION_\nAnaliza\n_START_PARAGRAPH_\nAnica in po\xc4\x8ditnice (2004) je sodobna otro\xc5\xa1ka pravljica ki je primerna za otroke od 8 do 12 leta. Je zgodba o prijateljstvu in dogodiv\xc5\xa1\xc4\x8dinah na morju, ki jih Anica nekega poletja do\xc5\xbeivlja z Jakobom in dru\xc5\xbeino. V zgodbi je kar nekaj zapletov ki poskrbijo za napeto vzdu\xc5\xa1je. V zgodbi se prepletajo motivi prijateljstva, samopodobe, izgube, graditve odnosov, po\xc4\x8ditni\xc5\xa1kega vzdu\xc5\xa1ja..._NEWLINE_Knjiga je napisana tudi z veliko dialogi, kar poskrbi za napetost in prijetno vzdu\xc5\xa1je ob branju._NEWLINE_Dogajalni prostor je morje, pla\xc5\xbea, po\xc4\x8ditni\xc5\xa1ka hi\xc5\xa1ica, lunapark, policijska postaja, doma pri Anici in Jakobu, dogajalni \xc4\x8das pa je [poletje]._NEWLINE_Zasnova zgodbe je odhod na morje. Zapleta zgodbe pa sta dva. Prvi je Jakobovo neprepri\xc4\x8danje vase in njegova bolezen, drugi pa je ko se z Anico izgubita v lunaparku. Vrh zgodbe je Jakobova bolezen, in iskanje star\xc5\xa1ev ko se z Anico izgubita. Razplet zgodbe je, ko Jakob ozdravi in ko na policiji najdejo Ani\xc4\x8dine star\xc5\xa1e. Razsnova zgodbe pa je prihod domov, in pogovor Anice in mame o po\xc4\x8ditnicah.'